Chiki Fawzi

Marsha Chikita Fawzi (lahèr 28 Jânuwari 1989) panèka sala sèttong aktivis, animator, artis, bân panyanyi Indonèsia. Ana' bungso dâri keluarga Fawzi, panèka ale'na aktris bân panyiar tv Indonèsia Isabella Fawzi.

 Karir 

 Menangka Animator 
Sajjhek tengnga taon 2000-an, Chiki ajhâr è Universitas Multimedia è Selangor, Malaysia. Sa'ellana jârèya, salèrana magang è Les' Copaque Production bân noro' ngâbây animasi Upin & Ipin. Sa'amponna abit magang, ahèrra taon 2010, ètabâraghi lalakon tettep sareng Les' Copaque. Chiki resmi aghâbhung dhâddhi pegawai tettep è Les' Copaque. Sa'ellana alalakon è pan-bârâmpan hal, Chiki èparcajâ ka'angghuy neggu' posisi permanèn mènangka komposter sè ngator èfèk visual. Kabâdâ'ân tokoh Susanti sè asalla dâri Indonèsia è dâlem sèrial animasi kasebbhut jhughân ta' bisa èpèsa'aghi dâri campor tanangnga Chiki. Mènangka orèng asli Indonèsia, Chiki suksès aghâbây tokoh Susanti dhâddhi tampel "cè' Indonèsia-na" è sèrial kasebbhut. Salaèn Susanti, Chiki jhughân mamaso’ produk tradisional Indonèsia dâlem sèrial kasebbhut akadhi jhâjhân semprong tor bakpia. 

Chiki abâli ka Indonèsia è taon 2012. Salèrana abhângon Monso House, parsaha'an animasi indepènden bân alako sareng lèma' kancana.

 Menangka Seniman 
Salaèn dhâddhi animator, Chiki jhughân pènter è bidâng seni rupa. Salèrana serrèng èsoro aghâbây lukisan mural.

 Sombher